# Christian Klien

### A Wikipédiából, a szabad lexikonból.

Christian Klien

Christian Klien (Ausztria, Hohenems, 1983. február 7.) osztrák autóversenyző, jelenleg a Red Bull Racing Forma–1-es csapatának versenyzője.

## [szerkesztés] Pályafutás

### [szerkesztés] A Forma–1 előtt

Christian Klien – Adatlap
Állampolgárság | osztrák
Aktív évei | 2004 - től
Csapata(i) | Jaguar, Red Bull
Nagydíjak száma | 50
Világbajnoki címek | 0
Győzelmek | 0
Dobogós helyezések | 0
Első rajtkockák | 0
Leggyorsabb körök | 0
Első Nagydíj | 2004 Ausztrál Nagydíj
Első győzelem | -
Utolsó győzelem | aktív
Utolsó Nagydíj | aktív

Klien gyermekkorában azután határozta el, hogy Forma–1-es versenyző lesz, hogy egy versenyen találkozott a brazil háromszoros világbajnokkal, Ayrton Sennával. 1996 és 1998 között számos gokartversenyt megnyert Svájcban és Ausztriában. Első szezonjában rögtön svájci bajnok lett.

1999-ben kezdett el autókkal versenyezni az ADAC Forma-BMW junior sorozatában. Megnyert négy futamot és összetettben a negyedik helyen végzett. 2000-ben a Forma-BMW-ben fő sorozatában szerepelt a Rosberg csapat színeiben. Összetettben tizedik lett, az újoncok között a harmadik helyet érte el. 2001-ben ugyanebben a bajnokságban öt versenyt nyert és a harmadik helyen végzett.

2001/2002 telén az olasz Forma-Renault téli sorozatában szerepelt a JD Motorsport színeiben, amelyet meg is nyert és ez megnyitotta számára az utat a német Forma-Renault-ba. 2002-ben Klien négy futamgyőzelemmel megnyerte a német bajnokságot és az ötödik helyen végzett az Európa-bajnokságban.

2003-ban az osztrák versenyző feljebb lépett a Forma-3-as Euro-szériába, amelyben a Mücke Motorsport színeiben versenyzett. Négy versenyt nyert meg és összetettben második lett a Toyota 2004-es tesztpilótája, az ausztrál Ryan Briscoe mögött. Ugyanebben a szezonban Klien megnyerte a Zandvoort-i Marlboro Masters versenyt is.

### [szerkesztés] A Forma–1-ben

Az osztrák Red Bull cég pénzügyi támogatásának köszönhetően Klient 2004-ben leszerződtette a Jaguar Forma–1-es csapata. Csapattársa az ausztrál Mark Webber volt, aki felülmúlta az ifjú osztrákot, mégis Klien elmondhatja magáról, hogy ő volt Webber első csapattársa, aki időmérő edzésen maga mögé tudta utasítani az ausztrált. Klien első pontjait a Belga Nagydíjon, egy hatodik hellyel szerezte meg – és az ezért kapott 3 pont egyben összes pontját is jelentette 2004-ben. Ezzel összetettben a 16. helyen végzett a pontversenyben, míg Webber 7 ponttal 13. volt.

A 2005-ös évben a Jaguar kivonult a Forma–1-ből, helyét a Red Bull Racing vette át. A csapat első számú versenyzőjeként David Coulthardot szerződtette le, a második ülésért pedig Klien és a szintén Red Bull által támogatott olasz versenyző, Vitantonio Liuzzi között folyt a harc. Végül a csapat vezetői úgy döntöttek, hogy a két pilóta egymást fogja váltani a szezon során.

Klien kezdett az első három futamon – és remek teljesítménnyel adta fel a leckét Liuzzinak: Ausztráliában a hetedik hellyel 2, Malajziában a nyolcadikkal 1 pontot szerzett. Bahreinben ugyan kiesett, ez mégis jó produkciónak számított, olyannyira, hogy Liuzzinak ezt nem sikerült felülmúlnia a következő négy versenyen, amikor ő kapott lehetőséget (egy pontot szerzett San Marinóban).

Klien Kanadában jutott ismét lehetőséghez, ahol megint szerzett egy pontot. Az eredeti terv az volt, hogy pár futam után újra váltja őt Liuzzi, ám a csapat annyira elégedett volt az osztrák teljesítményével, hogy innentől kezdve a szezon végéig ő maradt a második Red Bullban. További két alkalommal szerzett pontot: Törökországban a nyolcadik, a szezonzáró Kínai Nagydíjon pedig ötödik lett. Összesen kilenc pontja a világbajnokság 15. helyéhez volt jó. Csapattársa, Coulthard 24 ponttal 12. lett.

A szezon végén a Red Bull csapat megerősítette Klient törzsversenyzői pozíciójában Coulthard mellett a 2006-os szezonra is, míg Liuzzi a Red Bull által alapított másik csapatnál, a Toro Rossónál kapott helyet.

## [szerkesztés] Magánélet

Christian Klien nőtlen. Az osztrák versenyző Svájcban él. Menedzselését édesapja, Johannes Klien látja el.

## [szerkesztés] Külső hivatkozások

- Christian Klien hivatalos honlapja

Csapatok és versenyzőik a 2006-os F-1 világbajnokságon
Renault | McLaren | Ferrari | Toyota | Williams | Honda | Red Bull | BMW | MF1 | Toro Rosso | Aguri
1 Alonso 2 Fisichella | 3 Räikkönen 4 De la Rosa | 5 M Schumacher 6 Massa | 7 R Schumacher 8 Trulli | 9 Webber 10 Rosberg | 11 Barrichello 12 Button | 14 Coulthard 15 Doornbos | 16 Heidfeld 17 Kubica | 18 Monteiro 19 Albers | 20 Liuzzi 21 Speed | 22 Szato 23 Jamamoto

A lap eredeti címe "http://hu.wikipedia.org../../../c/h/r/Christian_Klien_b65d.html"

Kategóriák: Autóversenyzők | Forma–1 | Osztrákok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Deutsch
- Español
- Eesti
- Suomi
- Français
- Bahasa Indonesia
- Italiano
- 日本語
- Latviešu
- Nederlands
- Polski
- Português
- Română
- Svenska
- 中文